
A V I Z


asupra propunerii legislative privind posibilitatea înmatriculării unui autoturism de mică sau medie 


capacitate cilindrică de către deponenţii la CEC, 


până în 1990, a unei sume în vederea achiziţionării  


unui autoturism.








Cu adresa nr.348 din 22 ianuarie 1998, înregistrată sub nr. 24/XVIII/11 din 22 ianuarie 1998, Secretarul General al Camerei Deputaţilor, a trimis Comisiei juridice, de disciplină şi imunităţi spre dezbatere  şi avizare propunerea legislativă  menţionată mai sus.


		In conformitate cu prevederile art.57 din Regulamentul Camerei Deputaţilor, membrii Comisiei juridice, de disciplină şi imunităţi au dezbătut această  propunere legislativă  în şedinţa din data de 24 februarie 1998.


		Propunerea legislativă are ca obiect crearea unor facilităţi persoanelor care, anterior anului 1990, au depus la CEC, în contul fostului I.D.M.S., sume de bani pentru procurarea de autoturisme şi nu le-au achiziţionat.


		In urma examinării, membrii comisiei au hotărât, cu majoritate de voturi, să respingă această propunere legislativă, ca neconstituţională, întrucât se încalcă principiul constituţional al egalităţii în drepturi a cetăţenilor, potrivit căruia “ cetăţeni sunt egali în faţa legii şi a autorităţilor publice, fără privilegii şi fără discriminări”. 


		Cu adresa nr.968/29 decembrie 1997 şi Consiliul Legislativ a avizat de asemenea negativ, această propunere legislativă.

